Italiyaning Enel energokompaniyasining Janubiy Afrika Respublikasidagi (JAR) filiali Enel Green Power RSA JARdagi eng katta quyosh elektr stansiyasi – Paleisheuwel‘ni ishga tushirdi, deb xabar bermoqda "Interfaks" axborot agentligi. Ma’lum qilinishicha, 82,5 MVt quvvatga ega elektr stansiyasi yiliga 153 GVt elektr energiya ishlab chiqara oladi. Shuningdek, u 48 mingta oilaning elektr energiyaga ehtiyojini ta’minlay oladi hamda atmosferaga 140 ming tonnadan ko‘proq karbonat angidrid chiqarilishiga barham beradi. Enel Green Power RSA JARda shuningdek 10 MVt lik Upington quyosh elektr stansiyasini ham boshqaradi. Bundan tashqari, kompaniyaning umumiy quvvati 430 MVt lik loyihalari qurilish bosqichida turibdi, ular orasida 3 ta quyosh elektr stansiyasi va 2 ta shamol parki bor.